CELEX: E2013P0011
Language: et
Date: 2013-06-28 00:00:00
Title: EFTA järelevalveameti 28. juunil 2013 Islandi vastu algatatud hagi (Kohtuasi E-11/13)

3.10.2013   
            
            
               ET
            
            
               Euroopa Liidu Teataja
            
            
               C 287/15
            
         EFTA järelevalveameti 28. juunil 2013 Islandi vastu algatatud hagi
   (Kohtuasi E-11/13)
   2013/C 287/11
   EFTA järelevalveamet, Rue Belliard 35, 1040 Brüssel, Belgia, keda esindavad Xavier Lewis, Clémence Perrin ja Maria Moustakali, on algatanud 28. juunil 2013 EFTA kohtus hagi Islandi vastu.
   EFTA järelevalveamet taotleb, et EFTA kohus
   
               1)
            
            
               tuvastaks, et olles jätnud ettenähtud aja jooksul nõuetekohaselt rakendamata Euroopa Majanduspiirkonna lepingu IX lisa punktis 13b osutatud õigusakti (Euroopa Parlamendi ja nõukogu direktiiv 2002/92/EÜ, 9. detsember 2002, kindlustusvahenduse kohta), mida on kohandatud EMP lepingu protokolliga nr 1, artikli 9 lõiked 1 ja 2 ning artikli 10, ei ole Island täitnud kõnealusest õigusaktist ja EMP lepingu artiklist 7 tulenevaid kohustusi;
            
         
               2)
            
            
               kohustaks Islandi Vabariiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hagi käsitleb Islandi poolt hiljemalt 4. septembriks 2012 järgmise akti täitmata jätmist: EFTA järelevalveameti 4. juuli 2012. aasta põhjendatud arvamus Euroopa Majanduspiirkonna lepingu IX lisa punktis 13b osutatud õigusakti (Euroopa Parlamendi ja nõukogu 9. detsembri 2002. aasta direktiiv 2002/92/EÜ kindlustusvahenduse kohta) (edaspidi „direktiiv”) artikli 9 lõigete 1 ja 2 ning artikli 10 rakendamata jätmise kohta.
            
         
               —
            
            
               EFTA järelevalveamet on seisukohal, et Island ei ole täitnud direktiivi artikli 9 lõikest 1 ja 2 ning artiklis 10 ja EMP lepingu artiklist 7 tulenevaid kohustusi, jättes vastu võtmata meetmed, mida on vaja direktiivi ettenähtud aja jooksul rakendamiseks.